


UZNESENIE VLÁDY SLOVENSKEJ REPUBLIKY
č. .....

z ........................ 2025

k návrhu na zabezpečenie IKT infraštruktúry Úradu geodézie, kartografie a katastra SR po kybernetickom incidente a plánu ďalších krokov    

	Číslo materiálu:
	

	Predkladateľ:
	predsedníčka Úradu geodézie, kartografie a katastra SR




Vláda
berie na vedomie
  popis aktuálneho stavu riešenia bezpečnostného kybernetického incidentu v IKT infraštruktúre Úradu geodézie, kartografie a katastra SR a jeho podriadených organizácií (GKÚ a VÚGK) a návrh ďalších krokov;

ukladá

predsedníčke ÚGKK SR
  zabezpečiť nevyhnutné bezpečnostné opatrenia a aktivity súvisiace so zabránením opakovania bezpečnostného kybernetického incidentu v infraštruktúre ÚGKK SR identifikované do výšky 18 800 000,00 eur,
do 31.12.2025

identifikovať požiadavky a vízie na nové centrálne riešenie Informačného Systému Katastra Nehnuteľností 2.0 s dôrazom na integráciu s inými štátnymi IS,
do 30.09.2025

navrhnúť a zahájiť legislatívny proces týkajúci sa nových podmienok údajov a služieb,
do 31.12.2025

požiadať Ministerstvo financií Slovenskej republiky o povolené prekročenie    
                      limitu výdavkov kapitoly ÚGKK SR do výšky 18 800 000,00 eur na plnenie    
                      účelu podľa bodu B.1. tohto uznesenia,

	do 07.04.2025

ministrovi financií
  schváliť povolené prekročenie limitu výdavkov v kapitole ÚGKK SR do výšky 18 800 000,00 eur na základe žiadosti podľa bodu B.4. tohto uznesenia na plnenie účelu podľa bodu B.1. tohto uznesenia,

		do 14.04.2025

ministrovi investícií, regionálneho rozvoja a informatizácie
koordinovať financovanie z fondov EÚ a zabezpečiť efektívne využitie 
                     	prostriedkov na podporu ÚGKK SR na riešenie situácie po bezpečnostnom 
                  	kybernetickom incidente formou alternatívnych zdrojov financovania

	do 30.06.2026
	
	


Vykonajú:	predsedníčka ÚGKK SR
minister financií
minister investícií, regionálneho rozvoja a informatizácie

